मुझे तुम्हारा वचन चाहिए।
एक नए अयस्क का पहला निशान।
एलरॉन्ड अपने आश्वासनों में काफ़ी विश्वसनीय लगा है
कि गिल-गलैड ने उसे यहाँ किसी दुर्भावना से नहीं भेजा।
उनका कुछ तो और मकसद है।
लिंडन जाओ।
पता करो कि क्या।
समुद्र रक्षक दल से बाहर हो! तुम तीनों!
बहुत हुआ!
मैंने दोस्तों की ज़िंदगी बर्बाद की, परिवार को बदनाम किया।
उन मनुष्यों के पास जाओ जिन्होंने पुरानी रक्षामीनार में पनाह ली।
उन्हें मेरा एक संदेश देना।
तुम्हारे लोग तभी बचेंगे, अगर इस भूमि पर अपने हक़ को त्याग दो
और उसकी वफ़ादारी की कसम खाओ।
एक दिन, हमारा असली राजा वापस आएगा।
जिसको आपने काल कोठरी में बंद किया है
वह दक्षिणभूमि के सिंहासन का निर्वासित भटका हुआ उत्तराधिकारी है।
मैं साथ लड़ने की विनती करती हूँ...
-मैं लड़ूँगा! -मैं लड़ूँगा!
इससे पहले कि सौरॉन उनकी ज़मीन पर हक़ जमा ले।
तुमने झूठ बोला,
एक ख़तरनाक अजनबी को हमारे बीच ले आईं।
हम पीछे छूट जाएँगे।
हम इसी तरह बाकी सबके साथ गति बनाएँगे।
यह हमारी मदद करेगा, और हम इसकी मदद करेंगे।
द लॉर्ड ऑफ़ द रिंग्स : द रिंग्स ऑफ़ पावर
प्रोवास करेंगे। प्रोवास करेंगे।
नहीं, उसे... प्रवास कहते हैं।
प्र-वा-स।
मतलब, एक से दूसरी जगह जाना। जो हम हार्फुट करते है।
असल में, हम पुरातन वन में सर्दियाँ बिताते हैं,
और गर्मियों के बीच हम घोंघे पकड़ने के लिए नॉरफ़ील्ड ग्लेन जाते हैं
-"घोंघे, घोंघे"? -हाँ, घोंघे।
और बलूत के पत्ते खिलना शुरू होते ही, ग्रोव की ओर बढ़ते हैं।
एक पूरा बाग़,
सेब, आलूबुखारे, खुबानी, गाजर से लबालब भरा हुआ। तुम्हें बहुत पसंद आएगा।
बेशक, इकलौती मुसीबत यह है कि यहाँ और वहाँ के बीच हज़ारों संकट हैं।
"संकट"?
मतलब ख़तरे।
पता है, विशाल जीव, भेड़िए, कोहरा, बारिश,
पहाड़ी-त्रासक, गुफा-त्रासक, कोई भी चीज़ जो हमें मार सकती है।
"मार"?
मतलब किसी चीज़ की जान लेना।
मैं संकट हूँ।
नहीं, तुम नहीं हो।
-ऐसा है कि... -नहीं। जुगनू।
वह सिर्फ़ एक दुर्घटना थी। वह...
तुम कोई ख़तरा नहीं हो।
तुम अच्छे हो।
मैं अच्छा हूँ?
तुम अच्छे हो। क्योंकि तुम यहाँ मदद करने आए हो।
नोरी!
बहुत अच्छे। बाकी सब अब तक तैयार हो गए होंगे।
ज़रा जल्दी करो!
आ जाओ। चलो।
मैं... मैं हूँ...
मैं अच्छा हूँ।
फिर से मुझे वह छड़ी चुभाई,
तो नींद में तुम्हारे पंजों के बाल उखाड़ दूँगी।
ख़ैर, उसके बदले मेरे दोनों कान उखाड़ देना।
तुम्हारे खर्राटे तो नहीं सुनाई देंगे।
बकवास। खर्राटे नहीं लेती।
-हाँ, लेती हैं। -हाँ, लेती हैं।
अब चलो। ग्रोव ख़ुद हमारे पास चलकर नहीं आएगा।
अगर तुम अपनी माँ का चलने वाला गीत गाओगी तो शायद हम जल्दी आगे बढ़ेंगे।
हाँ, चलो, पॉपी, ज़रा तान छेड़ो।
चलो भी, हमारा हौसला बुलंद हो जाएगा।
सूरज ढल रहा है तेज़ी से
विशाल पहाड़ों की ओट में
मीनार से निकलती रोशनी
अब नहीं है आशियाना मेरा
मद्धिम जलते अलाव से परे
काली रेत के बिस्तर से दूर
सब जानी-पहचानी चीज़ों को छोड़
एक अनजाने ठिकाने के लिए
मुझे पुकारो मुझे पुकारो, दूर के देशों
रोवैनियन पहाड़ियाँ - वीडब्रुक
क्योंकि इस सफ़र के दिन पर आगे चलना है मुझे
अंडरक्लिफ़्स - ग्रे मार्शेज़
दूर जाना है मुझे
इस सफ़र के दिन पर
पीने को है कम पानी
खाने को भी है कम
मेरी ताक़त पड़ रही कमज़ोर है पर रास्ता कर रहा है माँग
ट्राउट बेंड
मेरे पैर हैं इतने छोटे और राह है बहुत लंबी
मुझे न चैन है न आराम
आराम नहीं पर यह गीत है
थिसलडेल - द ब्रेड्स
मुझे गाकर बुलाओ मुझे गाकर बुलाओ, दूर के देशों
अरे, उठो और मुझे रास्ता दिखाओ इस सफ़र के दिन में
खाओ कसम कि ढूँढ़ लोगे मुझे
इस सफ़र के दिन में
आख़िरकार आ ही गया उनका जवाब
ठंड और बर्फ़ को पार करते हुए
कि सभी आश्चर्य करने वाले या विचरने वाले भटके हुए नहीं होते
चाहे कितना भी दुख हो
चाहे जो भी कीमत हो
कि सभी आश्चर्य करने वाले या विचरने वाले भटके हुए नहीं होते
सुरंग पूरी हो चुकी है, मालिक।
मुझे अपना हाथ दिखाओ।
कैसा महसूस हो रहा है?
जैसे कि यह जल रहा हो, पितृदेव।
काश तुम भी इसे मेरी तरह महसूस कर पाते।
जल्द ही, यह ख़त्म हो जाएगा।
और इसके साथ, इसकी गर्माहट जानने वाला मेरा हिस्सा भी ख़त्म हो जाएगा।
मुझे इसकी कमी खलेगी।
सभी फ़ौज को बुलाओ। वक़्त हो गया है।
हमारे शत्रु ने हमला करने की कसम ली है।
रहम के बदले में,
हमें आदेश दिया है कि इस मीनार को खाली कर दें,
और उनके सेनापति की वफ़ादारी की शपथ लें।
मैं वह राजा नहीं जिसका आप इंतज़ार कर रहे हैं।
लेकिन अगर आप मेरे साथ खड़े होकर लड़ने का फ़ैसला लेंगे,
तो यह मीनार हमारी कमज़ोरी की यादगार बनकर नहीं रह जाएगी,
बल्कि हमारी ताक़त का प्रतीक बन जाएगा।
मेरा साथ कौन देगा?
आप में से कौन साथ खड़ा होकर लड़ेगा?
-हाँ। चलो करते हैं। -हाँ।
साथ खड़े होकर लड़ोगे?
तुम मरोगे।
बेहतर होगा कि मौके का फ़ायदा उठाएँ
और उस कथित दुश्मन के आगे घुटने टेक दें।
मैंने उस दुश्मन की आँखों में देखा है।
वह तुम्हारा उद्धार नहीं करेगा।
तुम्हें लगता है कि तुम करोगे?
एक एल्फ़?
मैं हमारे पूर्वजों के लिए यह कहूँगा।
वे ज़िंदा बचे थे!
एक साथ, हम इससे बच सकते हैं।
मेरे पीछे आओ, और साथ मिलकर, हम यह पार कर लेंगे!
आओ। मेरे पीछे आओ। चलो!
चलो!
मेरे पीछे आओ!
थीओ!
यही हमारा मौका है। यही हमारा वक़्त है। चलो।
मेरे साथ। चलो, लड़के। मेरे पीछे आओ।
मेरी मदद कर दोगे?
और ऊपर...
इतना काफ़ी है, लड़कों।
अब इसे पानी पर उतारो।
-पिताजी। -इसिल्डर।
क्या हम बात कर सकते हैं?
मुझे इस अभियान के लिए क्यों नहीं चुना गया?
-तुम तो पश्चिम जा रहे थे। -अब नहीं जाऊँगा।
जब तक न्यूमेनोर के योग्य कुछ कर नहीं लेता।
और वह क्या है? तुम्हारे शब्दों में।
मेरे पास शब्द नहीं हैं।
तभी मैं उसे ढूँढ़ने की इतनी कोशिश कर रहा हूँ।
तभी मैं आपकी मदद माँग रहा हूँ।
काश मैं मदद कर पाता।
लेकिन हमारे पास इतने ज़्यादा स्वयंसेवी हैं कि हम सबको नहीं ले जा सकते।
आधे शहर को इन नावों पर जगह चाहिए।
मुझे कतार में सबसे आगे कर दीजिए।
तुम्हारी योग्यता क्या है?
-"योग्यता"? -क्या तुम समुद्र रक्षक दल में हो?
-आपको पता है मैं उनसे बेहतर नाविक... -क्या तुम समुद्र रक्षक दल में हो?
रानी के अंगरक्षक? व्यापारी संघ?
-आपको वर्दी वाला चाहिए। -घुड़सवार संघ?
यह बेतुकी बात है।
जब तुम हमारी परंपराओं के प्रति निष्ठा का दिखावा कर रहे थे,
ये आदमी उन्हें जी रहे थे।
योगदान देने के तरीके खोज रहे थे। सेवा करने के लिए।
कुछ ऐसा जिसकी तुम्हें ज़्यादा परवाह नहीं है।
मुझे परवाह है। मैं सेवा करने के लिए तैयार हूँ।
मुझे इस पर सबसे ज़्यादा गर्व होता।
लेकिन तुम्हें मौका मिला।
और तुमने अपना फ़ैसला ले लिया।
न्यूमेनोर के लोगों की ज़िंदगियाँ
किसी दक्षिणवासी और जंगबाज़ एल्फ़ के पीछे ख़तरे में डालना?
राजदूत फ़राज़ॉन! आप हमारे स्वजनों को मरने के लिए क्यों भेज रहे हैं?
फ़राज़ॉन!
-फ़राज़ॉन! -मेरे साथ चलो।
ख़बर न भेजने के लिए माफ़ी चाहूँगा। मुश्किल हफ़्ता था।
उन्होंने यह रोका क्यों नहीं?
-वह उनके प्रति वफ़ादार हैं। सही भी है... -ग़लत है।
कई तुम जैसा सोचते हैं। इतने नहीं कि उनका इरादा बदले, पर...
फिर तुम्हें बदलना होगा। वह तुम्हारी बात सुनेंगे।
मैं बोलता हूँ, तो उनके कान बंद हो जाते हैं।
फिर तो और ज़ोर से बोलो।
दक्षिणवासी।
तुमसे कुछ लोग मिलने आए हैं।
और दुश्मन इसके बाद कहाँ गया?
मेरे ख़्याल से, दक्षिण में और आगे। ऑस्टिरिथ की मीनार की ओर।
समुद्र रक्षक दल को सूचित करूँगा।
मेरा धन्यवाद, लॉर्ड हालब्रांड।
मुझे यकीन है कि आपकी मैत्री उतनी ही अमूल्य साबित होगी जब हम किनारे पर उतरेंगे।
किनारे पर उतरेंगे?
गैलाड्रिएल ने हमें बताया कि आप अपने लोगों को एकजुट करना चाहते हैं।
उसने ऐसा कहा?
आशा है कि वह जल्दबाज़ी में नहीं बोल गई?
असल में, मेरा इरादा यह था...
मेरे साथी केवल अपने कार्य का भार महसूस कर रहे हैं।
मुझे कोई शक नहीं है कि समय आने पर, यह अपनी ज़िम्मेदारी निभाएँगे।
यह देखते हुए कि मेरा नाम दाँव पर लगा है, यही उम्मीद भी है।
राजरानी जी, आपके पिता ने मीनार में आपकी उपस्थिति का अनुरोध किया है।
"गैलाड्रिएल ने हमें बताया।"
मैं सोच रही थी कि रानी ने कैसे अपने पिता के सिरहाने बहलाकर बुलाया।
कभी सोचा नहीं था कि मुझे संघ की मुहर के लिए धोखा दोगे।
तुमने मुझे मोहरा बनाया। मैंने कहा था मुझे अकेला छोड़ देना।
मैंने अभी न्यूमेनोर को पाँच जहाज़ और और 500 सिपाही भेजकर
तुम्हारे लोगों की मदद करने और तुम्हारे सिर पर
ताज पहनाने के लिए मनाया है।
कई लोग कह सकते हैं कि तुमने मेरा इस्तेमाल किया।
किसी और के सिर पर ताज पहनाना।
यहाँ अच्छा नहीं लग रहा।
डरो मत, डिली। ये बस पेड़ ही हैं।
वह किस पागलपन की वजह से इस रास्ते से आए?
शायद रॉकफुट पास बंद होगा।
अंधेरे में और आसानी नहीं होगी। आगे बढ़ते रहो।
"अंधेरे में और आसानी।"
भेड़िए।
मुझे यह क्यों नहीं बताते कि सच में क्या हो रहा है?
यह जंगल साल में इस समय कभी इतना उजड़ा हुआ नहीं होता।
यह बात शीशे जैसी साफ़ हो गई है।
वही ज़िम्मेदार है, है न? वह बड़ा शैतान।
तुम क्या चाहती हो कि मैं क्या करूँ?
वही जो तुम्हें शिविर में करना चाहिए था?
उनके पहिए निकाल लो और उन्हें छोड़ दो!
तुम क्या चाहते हो?
कोई विधवा हो जाए?
या कोई अनाथ हो जाए?
लोगों को भूख लग रही है।
पास ही रहना।
यह बहुत अजीब है...
बेहद विचित्र...
-मुझे दिल का दौरा देने वाली थी। -मालवा।
-पैरों के निशान थे। -कीचड़ में।
एक-एक करके बोलो!
भागो!
चलो, भागो!
नोरी!
नोरी, वहाँ से दूर हटो!
नोरी!
नहीं! वह धर लेगा!
अपने स्थान पर डटे रहो, ओंटामो।
अपने पिता को गर्व महसूस कराओ।
इनके प्रहार तो नॉर्थ मूर्स पर प्रस्तर-दैत्य जैसे लग रहे हैं।
और फिर भी?
वे इस दुश्मन के खिलाफ़ अनुभवहीन हैं।
क्या एक एल्फ़ उन्हें कुछ सीख देने की ज़हमत उठाना चाहेगी?
एक ऑर्क को मारने के कई तरीके हैं।
लेकिन तुम्हारी ख़ातिर, मैं इसे मज़बूत और सरल रखूँगी।
तलवार भोंको, मोड़ो, अंतड़ियाँ बाहर निकालो।
मुझ पर वार करो।
देखते हैं कौन मेरा ख़ून बहाता है।
जो भी ऐसा करेगा, मैं उसकी तरक्की करके...
उसे लेफ़्टिनेंट बनाऊँगा।
तलवारबाज़ी ताक़त नहीं, संतुलन के बारे में होती है।
अपने पैरों से लड़ो। अपनी बाज़ुओं से नहीं।
एल्फ़ चौक में एक सैनिक से लड़ रही है।
एक जगह जड़वत मत हो।
पैरों का इस्तेमाल करो।
ऑर्क को मारने के लिए कठोर बल का प्रयोग मत करना।
उन्हें दिमाग़ के खेल से मात देना अक्सर आसान होता है।
शाबाश, लेफ़्टिनेंट।
आज तक किसी लोहार के सहायक को ऐसा करते नहीं देखा।
यह रोकने के लिए देर नहीं हुई है।
आपकी चचेरी बहन भले ही सत्ताधारी हों, पर लोग आपका पालन करते हैं।
-उनकी मदद से आप कर सकते... -क्या कर सकता हूँ?
अपनी साख दिखा सकते हैं।
कभी-कभी नौजवानों की मूर्खता एक बूढ़े को रुला सकती है।
क्या युद्ध को रोकने की कोशिश मूर्खता है?
बहाव के खिलाफ़ जाने की कोशिश मूर्खता है।
देखो, एक लहर उठकर एक आदमी को डुबा सकती है,
या गिरकर उसे समंदर के किनारे फेंक सकती है।
बहाव पर महारत हासिल करने की तरकीब है यह जानना कि वह फिर कहाँ मुड़ेगा।
आपने अकेले ही हमारे आख़िरी राजा को
पुराने तरीके अपनाने से रोका था।
यह मत कहिए कि आप अब मिरियल का मन नहीं बदल सकते।
क्यों लगता है कि मिरियल और मेरा मन एक नहीं है?
क्योंकि मेरे पिता को एक एल्फ़ से आदेश लेने के बजाय मरना गवारा होगा।
"एल्फ़ से आदेश लेने"?
जब यह सब ख़त्म हो जाएगा, तो एल्व्स हमसे आदेश ले रहे होंगे।
मेरी चचेरी बहन चाहे तो गैलाड्रिएल के लिए युद्ध लड़ने जा सकती है।
मैं न्यूमेनोर के लिए लड़ रहा हूँ।
यह न्यूमेनोर के लिए कैसे हो सकता है?
क्या तुमने कुछ भी नहीं सीखा है?
जल्द ही, हम मध्य-धरती के आम लोगों को बचाएँगे,
उनका उद्धार करेंगे, और वह राजा देंगे जिसकी उन्हें कब से तलाश है।
ऐसा राजा जो हमेशा हमारा कर्ज़दार रहेगा।
अगर हो सके, तो ज़रा विचार करो, कि इससे हमें क्या लाभ हो सकता है।
अयस्क, जंगल, व्यापार, भेंट...
मैं ये मुहिम नहीं रोकने वाला। चाहे ज़मीन-आसमान एक हो जाएँ।
तुम्हें भी नहीं रोकनी चाहिए।
राज्य!
-राज्य ख़तरे में है। मुझे... -ख़तरा टल चुका है, पिताजी।
हम अब वही कर रहे हैं जो आपको हमेशा लगता था कि हमें करना चाहिए।
हम एल्व्स के साथ अपने संबंध फिर से बना रहे हैं।
मैं मध्य-धरती जा रही हूँ।
मिरियल?
हाँ, पिताजी।
यह मैं हूँ।
मध्य-धरती मत जाओ।
वहाँ बस तुम्हारा इंतज़ार कर रहा है...
क्या, पिताजी? क्या इंतज़ार कर रहा है?
अंधकार।
तुम्हें यकीन हो रहा है?
तुमने जो किया, सब बात कर रहे हैं।
मैंने उन्हें कभी किसी बाहर वाले को इतना पसंद करते हुए नहीं देखा।
तुम्हारे लिए मधुमोम लाई हूँ।
इसे अपने हाथ पर मल लो, इससे सूजन थोड़ी कम हो जाएगी।
ए।
रुको। बस करो।
हमारे दो महान कुटुंबों के एक स्थायी गठबंधन के नाम,
खाज़ाद और नोल्डोर।
-गठबंधन के नाम। -गठबंधन के नाम।
इस मदिरा के असर दिखाने से पहले,
शहजादे डुरिन, मैं आपकी दाद देना चाहूँगा।
खाज़ाद-डुम को बौनों की सबसे शांतिप्रिय सल्तनत कहा गया है,
लेकिन हाल के महीनों में, कहा जा रहा है
कि आपकी भट्ठियाँ औले की आँखों की तरह प्रज्ज्वलित हो रही हैं।
आपकी खदानें और गहरी होती जा रही हैं।
आप इस नए जोश का श्रेय किसको देते हैं?
मैं लिंडन के लिए भी यही पूछ सकता हूँ।
अपने योद्धाओं को जलयात्राओं पर भेजना, अपने शहरों का विस्तार करना।
एल्व्स के लिए अचानक ही हुआ ना?
वैसे तो हफ़्तों लग जाते हैं यह तय करने में कि कब हग...
अगर मैं दखल दे सकता हूँ...
हमारी प्रजाति के लिए समय का पहिया धीरे-धीरे चलता है।
अक्सर दूसरों की सालों की मेहनत हमारे लिए बीता हुआ एक पल होता है।
ऐसा करके, मैं हमारे अतिथि का अनादर नहीं करना चाहूँगा।
हमारे बौने मित्र का दिल इतना भी छोटा नहीं है
कि एक नेकनीयती से पूछे गए सवाल का बुरा मान ले।
मैं आपसे एक नेक सवाल पूछना चाहूँगा।
आपने यह मेज़ कहाँ से मंगवाई?
आपने यह क्यों पूछा?
यह पत्थर एक ख़ास गहराई में ही पाया जाता है।
हमारे अनुनादक बहुत कम ही इसके भंडार का पता लगा पाते हैं।
हम इस पत्थर को बेहद अनमोल उपहार मानते हैं।
हम इसका उपयोग सबसे पवित्र कामों में ही करते हैं।
स्मारक या मकबरों में,
हमारे सम्मानित मृतकों के लिए।
इस गुस्ताखी की माफ़ी चाहेंगे, शहजादे डुरिन।
हम इसे आपके साथ आपके देश भेजेंगे, ताकि इसका उचित उपयोग हो सके।
यह जानकर अच्छा लगा कि एल्व्स के बीच अभी भी कुछ सम्मान बचा है।
महाराज।
तो, यह जाम हमारी प्रजातियों के गठबंधन के नाम।
उस बौने के प्रति तुम्हारी वफ़ादारी काबिल-ए-तारीफ़ है।
एक मित्र के प्रति वफ़ादारी की उम्मीद की जानी चाहिए।
उसकी नस्ल की परवाह किए बिना।
क्या यह आपके राजा से झूठ बोलने को सही ठहराता है?
मैं सोच रहा था, महाराज, वास्तव में तो आपने मुझसे झूठ बोला है।
मैं खाज़ाद-डुम मित्रता का प्रस्ताव लेकर गया था, पर सच में,
आप किसी और ही फ़ायदे की तलाश में थे, है न?
क्या तुम द सॉंग ऑफ़ द रूट्स ऑफ़ हिथाएगलियर से परिचित हो?
ज़रा मुझे दोबारा सुनाओ।
एक अस्पष्ट दंतकथा जिसे ज़्यादातर लोग अप्रामाणिक मानते हैं।
उसे दोहराओ, एलरॉन्ड पेरेढ़ेल।
यह एक संग्राम की गाथा है,
जो मिस्टी पर्वतों के ऊँचे शिखर पर लड़ी गई थी।
गौरव या कर्तव्य के लिए नहीं। उसका कारण एक वृक्ष था।
दावा किया जाता है कि उसके बीच खोया हुआ आख़िरी प्रकाशरत्न था।
एक तरफ़, एक एल्फ़ योद्धा लड़ा था,
जिसका हृदय मानवे के समान पवित्र था,
जिसने उस वृक्ष की रक्षा के लिए अपनी सारी उर्जा उसमें डाल दी।
दूसरी तरफ़ था, मॉरगौथ का अग्निराक्षस,
जिसने वृक्ष को नष्ट करने के लिए उसमें अपना सारा द्वेष डाल दिया।
उनके अंतहीन द्वंद्व के बीच, बिजली ने उस वृक्ष को जाल में फँसाया...
उनके संघर्ष को गढ़कर, एक शक्ति बनाई...
ऐसी महाशक्ति जो अच्छाई जितनी पवित्र और उज्ज्वल थी।
और बुराई जितनी बलवान और अडिग थी।
कहते हैं वह जड़ों से होकर पहाड़ों की गहराइयों में समाई,
जहाँ सदियों से वह इंतज़ार कर रही है।
डुरिन ने सही कहा था।
तो तुम मानते हो कि बौनों को वह मिला।
वह अयस्क जिसमें खोए प्रकाशरत्न की उर्जा थी।
मैं बस इतना ही बता सकता हूँ।
मैंने डुरिन के लोगों का राज़ छिपाए रखने की शपथ ली है।
और अगर उसके लोगों को दिए गए वादे को निभाने की वजह से
तुम अपनी ही प्रजाति का विनाश सुनिश्चित करो तो?
हमने पहली बार गैलाड्रिएल की वापसी से बिल्कुल पहले इस पर ग़ौर किया था।
हमें उम्मीद थी कि उसे दूर भेजकर,
और इस तरह युद्ध के अंतिम अवशेषों को ख़त्म करके,
हम शायद इस क्षय को रोक सकते हैं।
लेकिन हमारे सभी प्रयासों के बावजूद,
हमारा पतन केवल तेज़ ही हुआ है।
इस वृक्ष को हुआ नुकसान महज़ एक आंतरिक सच्चाई की
बाहरी अभिव्यक्ति है।
कि एल्डार की रोशनी,
हमारी रोशनी, लुप्त हो रही है।
इसके बारे में और कौन जानता है?
बहुत ही कम लोग।
मैं दोबारा और आख़िरी बार पूछ रहा हूँ,
क्या बौनों को वह अयस्क मिला या नहीं?
मैंने डुरिन को वचन दिया है।
कुछ लोगों के लिए, उसके मायने भले ही कम हों।
लेकिन मेरी मान्यता यह है,
कि ऐसी बातों से ही हमारी आत्माएँ बंधी होती है।
मैं अपने वचन को एक तुच्छ सी आशा के आधार पर टूटने नहीं दे सकता।
आशा कभी तुच्छ नहीं होती, एलरॉन्ड...
भले ही वह छोटी हो।
जब बाकी सब इंद्रियाँ सोती हैं,
तो आशा के चक्षु सबसे पहले जागते हैं, और सबसे आख़िर में बंद होते हैं।
अगर एल्व्स अभी मध्य-धरती का साथ छोड़ देंगे,
तो अंधकार की सेनाएँ पूरी पृथ्वी पर तांडव करेंगी।
सब खत्म हो जाएगा,
केवल हमारी प्रजाति ही नहीं, बल्कि सभी प्रजातियाँ।
यदि उसे रोकने की आशा तुम्हारे लिए अपने वचन पर
पुनर्विचार करने का पर्याप्त कारण नहीं है,
तो मेरी सलाह है कि कोई और ढूँढ लो।
कौन है उन अमर हाथों की भूमि
जो संडरिग सी से उत्पन्न हुई?
उपहार की भूमि, तारों की भूमि
जो प्रकाशित रहेगी सदा के लिए?
वह थी न्यूमेनोर सुंदर न्यूमेनोर
यह शोभायमान उज्ज्वल टापू...
मैंने कहा न कि वह ख़तरनाक नहीं होगा।
शर्त लगाता हूँ मेरे जहाज़ से उतरने तक जंग ख़त्म हो जाएगी।
बस मेरे पिता को मत बताना।
वे हर इंसान से यही शेखी हाँकते हैं कि उनका भावी दामाद युद्ध नायक है।
गाओ! चलो, गाओ।
तुम्हें बोल तो याद हैं, है न?
तुम्हें पूरी रात उन्हें चीखकर गाते सुनने के बाद, मैं कभी नहीं भूलूँगा।
शायद इसिल्डर तुम्हारे साथ गाना चाहेगा।
यह तो दिलचस्प होने वाला है।
हमारी महान भूमि रहे अमर हमारी तलवारें पाएँ मृत्यु पर विजय
-जवाब ना है। -मैंने अब तक कुछ कहा ही नहीं है।
पंद्रह साल से जानता हूँ।
मुझे पता नहीं होगा कि तुम क्या कहने आए हो?
-असल में 16 साल से जानते हो, पर... -ओंटामो।
अच्छा। मैं क्या कहने आया हूँ?
माफ़ी के भारी-भारी शब्द, जो ओंटामो पक्का
सुनते ही मान लेता, लेकिन मैं नहीं मानूँगा।
और तुम जानते हो क्यों?
तुम इसलिए माफ़ी माँग रहे हो क्योंकि जानते हो कि मेरी तरक्की के बाद,
मैं तुम्हें अभियान पर ले जा सकता हूँ।
-तुम कर सकते हो? -सही कहा।
मैं बस इतना कहना चाहूँगा, मैं तुरंत नहीं मान जाता।
-ख़ुशी है कि माफ़ी माँगी। -नहीं माँगी।
मैंने माफ़ी माँगी तो!
पर मैं फिर से माँगता हूँ। लड़ाई शुरू करने के लिए माफ़ी चाहूँगा।
अब कृपया मुझे अपने साथ ले चलो।
नहीं।
इसे ठीक करने के लिए मैं क्या करूँ?
ठीक है, तुम एक मुक्का मार लो।
जबड़ा, पेट, जहाँ तुम चाहो। बस एक मुक्का।
तीन मुक्के।
दो मुक्के।
असल में...
यह तीन जितना तगड़ा था।
तो, तुम मुझे जहाज़ पर ले जाओगे?
इसिल्डर, तुम मेरे सबसे पुराने दोस्त हो।
और सच बोलूँ तो, तुम आज भी मेरे सबसे जिगरी दोस्त हो, पर...
-क्या? -ओंटामो, बस करो।
मेरा विवेक मुझे अपने नाम को दाँव पर लगाकर
तुम्हें ऐसे काम पर नहीं ले जा सकता जो तुम छोड़ सकते हो।
इस बार वैसा नहीं होगा।
एक दिन, काश ऐसा ही हो।
एक दिन, काश तुम्हें कुछ ऐसा मिल जाए
जिसके लिए तुम कुछ भी ख़ुशी-ख़ुशी कुर्बान कर दो।
मैं तुम्हारे बेरेक का ख़्याल रखूँगा। वादा रहा।
बेरेक भी जा रहा है?
अस्तबलमंत्री ने उसे भर्ती कर लिया।
माफ़ करना, इसिल। समुद्र हमेशा सही होता है।
क्या तुम छिपकर यात्रा करने वाले हो?
क्या तुम जहाज़ को जलाने वाले हो?
फ़ौरन यहाँ से चले जाओ। किसी से नहीं कहूँगा कि मैंने तुम्हें देखा।
-वह लालटेन मुझे दो। -मत करो।
वह मुझे दो!
सभी नाविकों को बुलाओ। जल्दी करो!
उन्हें बाहर निकालो। जल्दी।
उन्हें बाहर निकालो! इसिल्डर?
इसिल्डर?
क्या हुआ था?
यह मछुआरे की नाव में था। कोई पीपा फट गया होगा?
पीपा?
इसने मेरी जान बचाई।
मुझे छोड़कर भी जा सकता था, पर इसने मेरी जान बचाई।
कप्तान!
शायद यह किन्हीं गुज़रते लुटेरों की करतूत थी,
लेकिन उनकी पहचान करना अभी बाकी है।
हम ख़ुशकिस्मत हैं कि बाकी के जहाज़ सही सलामत हैं।
यह यकीनन आपके मन में शंका पैदा करने की हरकत थी, राजरानी जी।
-ऐसा मत होने दीजिए। -मैं एल्फ़ से असहमत होने पर मजबूर हूँ।
शायद हमने जल्दबाज़ी में फ़ैसला लिया।
राज्य नेतृत्व के लिए होता है। घसीटने के लिए नहीं।
मेरा सुझाव है हम यात्रा को टाल दें,
जब तक आपके अभियान के लिए और समर्थक न मिल जाएँ।
हमारा दुश्मन दिन-ब-दिन ताकतवर हो रहा है। हमारा हर एक घंटा बहुत कीमती है।
याद करें आपने यह रास्ता क्यों चुना। अपने विश्वास को याद करें।
तुम्हें लगता है मैं भूल सकती हूँ?
हमारे पास अब भी तीन जहाज़ हैं। और आपके पिता का आशीर्वाद।
महाराज हालब्रांड का क्या?
उसे हमारे जाने का इंतज़ार है।
बेशक होगा।
क्या मैं समुद्र रक्षक दल से रुकने को कह दूँ?
यह परिषद कल भोर होते ही अंतिम निर्णय लेने के लिए इकट्ठा होगी।
देखना कि महाराज हालब्रांड ज़रूर आएँ।
आप क्या सुनिश्चित कर पाए?
एलरॉन्ड, मुझे माफ़ कर दो।
आपको माफ़ कर दूँ?
कि मैंने तुम्हें यह पहले नहीं बताया।
आपको पता था।
मैंने उनसे शुरुआत से ही तुम्हें विश्वास में लेने की विनती की थी,
पर महाराज ने साफ़ इनकार कर दिया।
और यह मिथ्रिल...
यह हमारा एकमात्र सुरक्षा-कवच है?
एलरॉन्ड, मैंने हर दबाव के अंतर्गत इसका परीक्षण किया है।
इसकी रोशनी को कुछ भी कम नहीं कर सकता।
हमारा मानना है कि अगर हमें जल्द ही मिथ्रिल बड़ी मात्रा में मिल जाता है,
इतना कि जिसमें हर एल्फ़ एक बार फिर वलार की रोशनी में तरबतर हो जाएगा,
तो, हाँ।
हाँ। वह हमारा कवच हो सकता है।
मैं माफ़ी चाहता हूँ।
कि महाराज ने मुझे धोखा दिया?
या कि जब तक मैं वचन नहीं तोड़ता, हमारी प्रजाति का विनाश पक्का है?
और दोस्त से विश्वासघात करूँ?
मैं वहाँ था, एलरॉन्ड, जिस रात तुम्हारे पिता जलयात्रा पर निकले थे।
एक नश्वर मनुष्य, जिसे विश्वास था कि वह युद्ध में हमारी सहायता करने के लिए
स्वयं देवताओं को मना सकता है।
मैंने तुम्हारी माता को उनसे न जाने की विनती करते सुना,
उनसे पूछते और प्रार्थना करते हुए, कि उन्हें ही क्यों जाने की ज़रूरत है?
पता है उन्होंने क्या जवाब दिया?
क्योंकि सिर्फ वही हैं जो ये काम कर सकते हैं।
मैं ग़लत था जो तुम्हारा इस्तेमाल किया।
उसके लिए, मैं शर्मिंदा हूँ।
कल, रानी तुम्हें बात करने के लिए सभा में बुलाएगी।
उस बैठक में तुम्हारी आवाज़ इस अभियान की कामयाबी या नाकामयाबी तय कर सकती है।
-मेरी मदद करो। -मैं तुम्हारी बहुत मदद कर चुका हूँ।
तो फिर ख़ुद की मदद करो।
मुझसे लड़ना बंद करो, ताकि हम उनसे एक साथ लड़ सकें।
कुछ ही समय पहले, मुझ जैसे इंसान उनके साथ खड़े होकर लड़ रहे थे।
तुम जैसे इंसान। पर तुम नहीं।
तुम ग़लत हो।
तुम्हें नहीं पता कि उस कश्ती पर सवार होने से पहले मैंने क्या किया था।
तुम नहीं जानते मैंने कैसे जान बचाई।
हम सब कैसे बचकर निकले।
और जब इन लोगों को वह पता चलेगा, तो ये मेरा बहिष्कार कर देंगे।
साथ में तुम भी।
कभी-कभी रोशनी को ढूँढ़ने के लिए, हमें पहले अंधकार को छूना पड़ता है।
अंधकार के बारे में क्या जानती हो?
यह किसका खंजर था, गैलाड्रिएल?
वह कौन है जिसे तुमने खोया था?
मेरा भाई।
उसे क्या हुआ था?
उसकी हत्या की गई थी।
एक अंधेरी और निराशा भरी जगह पर।
सौरॉन के गुलामों द्वारा। क्या इतना काफ़ी है?
तो यह एक प्रतिशोध है?
समुद्र के पानी से प्यास नहीं बुझती है।
तो फिर क्या वजह है? तुम लड़ना क्यों नहीं छोड़ती?
तुम मुझे उस जगह जाने को कह रही हो जहाँ न लौटने का मैंने वचन लिया था।
कम से कम मुझे वजह तो बता ही सकती हो।
तुम लड़ना क्यों नहीं छोड़ती?
क्योंकि मैं रुक नहीं सकती।
जिस दल की सरदार थी उसने बग़ावत की।
मेरे सबसे करीबी दोस्त ने राजा के साथ मुझे निर्वासित करने का षड्यंत्र रचा।
और उनमें से हर किसी ने ऐसा इसलिए किया क्योंकि...
शायद वे मेरे और उस बुराई के बीच फ़र्क नहीं कर पा रहे थे...
जिससे मैं लड़ रही थी।
मुझे अफ़सोस है।
तुम्हारे भाई की मौत का।
जो हुआ उस सबका।
मुझे अफ़सोस है।
तुम्हारा अफ़सोस मेरे दर्द को कम नहीं करेगा।
और न ही हथौड़ा और चिमटा तुम्हारा दर्द कम करेगा।
तुम्हें यहाँ कोई शांति नहीं मिल पाएगी।
और न ही मुझे।
किसी भी रास्ते पर लंबी शांति नसीब नहीं होगी,
केवल उसके सिवा जो समुद्र के पार है।
मैंने अपनी शांति कमाने के लिए सदियों से लड़ाई की है।
तुम इस तरह अपनी शांति कमाओगे।
मुझे अरसे से इस दिन का इंतज़ार था।
वह दिन जब आप लौटकर आएँगे,
हमें इस कीचड़ और गंदगी से ऊपर उठाएँगे,
सम्मान सहित अपने साथ शामिल करेंगे।
मैं आख़िरी साँस तक आपका ग़ुलाम रहूँगा।
मैं सौरॉन के प्रति वफ़ादारी की सौगंध लेता हूँ।
आप सौरॉन ही हो, है न?
ए... रुक जाओ...
तो फिर मैं आपका सेवक बनूँगा। आप जो भी हो।
रक्त बहने पर ही यह सौगंध भरोसे लायक होगी।
वालड्रेग?
वालड्रेग...
वालड्रेग, नहीं।
नहीं...
नहीं!
थोड़ा ऊँचा निशाना साधना।
और धनुष की डोर से डरना नहीं।
तुम भला मुझे क्यों सिखा रहे हो?
क्योंकि मुझे वह बहादुरी जुटाने में 200 साल लग गए
जो मुझे आज यहाँ खड़े होने की हिम्मत दे रही है।
तुम्हें वह 14 साल की उम्र में मिली।
और हमें उसकी ज़रूरत पड़ेगी।
पूरी ज़िंदगी, तुम जैसों ने हम पर निगरानी रखी।
हर आहट को गिनते रहे।
रसोई का हर चाकू तुम्हें पैना लगता।
हम सब इस मीनार में दफ़न होने वाले हैं।
हमारे साथ दफ़न क्यों होना चाहते हो?
क्योंकि उन आहटों और चाकुओं को गिनते-गिनते,
मैं उनके पीछे की आवाज़ों और हाथों को जान गया।
हम में से आधे तो भाग गए।
लेकिन आधे रुक भी तो गए।
तुम्हें मिलाकर।
तो निशाना ऊपर से मारो।
कुछ ऐसा है जो तुम नहीं जानते।
मैंने यह पहले भी देखा है।
यह एक कुंजी है।
दुश्मन द्वारा किसी काले तंत्र से गढ़ी, तुम्हारे पूर्वजों को गुलाम बनाने के लिए।
किस चीज़ की कुंजी?
मुझे नहीं पता।
दुश्मन के सेनापति ने देवता बनने की बात की थी।
इन भूमियों में ऑर्क्स को घर देने की।
लेकिन उसका मंसूबा जो भी हो, यह बात तो पक्की है।
दुश्मन जानता है कि उसकी कुंजी तुम्हारे बेटे के पास है।
कितना वक़्त है?
कुछ दिन।
शायद कुछ घंटे।
हम इससे बच सकते हैं, ब्रॉनविन।
कोई न कोई रास्ता है।
ज़रूर होगा।
एक रास्ता है।
नहीं! दुश्मन के सामने झुककर, तुम्हारा सबकुछ छिन जायेगा।
तुम्हारे बेटे और भावी पीढ़ियों से भी।
तुम्हारे लोगों ने अपनी नैतिकता वापस पाने में एक पूरा युग लगा दिया।
निराशा के एक पल में तुम उस पर झटके से पानी फेर दोगी?
कोई और रास्ता ज़रूर होगा।
तो वह बताओ। मैं हाथ जोड़कर विनती करती हूँ।
देखा?
तुम सही थे जो हम पर निगरानी रखी।
क्योंकि हमारी किस्मत में अंधकार ही है।
हम इसी तरह जान बचाते हैं।
शायद हम ऐसे ही हैं।
और हमेशा ऐसे ही रहेंगे।
यहाँ दाँव पर केवल हमारी ज़िंदगियाँ नहीं हैं।
मॉरगौथ के युद्ध के दौरान, समस्त महाद्वीप डूब गए थे।
कौन जानता है कि यह जंग कैसी भयानक परिस्थितियाँ लाएगी,
अगर हमारे दुश्मन को यह मिल गया?
हमारे पास उसे रोकने की क्या शक्ति है?
अपने आसपास देखो। सब ख़त्म हो गया।
-अभी तक नहीं। -जल्द ही हो जाएगा।
और जब वे हम पर हमला करेंगे, तो यह मीनार हारेगी।
नाम्पाट!
तुमने झूठ बोला था, है न?
डिसा को कई सालों से एक नई मेज़ चाहिए थी, तो...
चलो, यह इतनी भी भारी नहीं है।
वह मेज़ का भार नहीं है जो मेरे मन पर बोझ बनकर बैठा है।
साफ़-साफ़ बता क्यों नहीं देते?
क्योंकि साझा किया बोझ या तो आधा होता है या दोगुना।
सुनने वाले की दरियादिली के मुताबिक।
हे औले!! बहुत हुई टेढ़ी-मेढ़ी बातें।
मुझे सीधे-सीधे बताओ, और खरा सच बताओ।
मैंने तुम्हारे साथ ईमानदारी नहीं की, डुरिन।
मैं दोस्ती के नहीं, महत्वाकांक्षा के नाते खाज़ाद-डुम आया था।
मुझे यह नहीं पता था।
पर मैं मिथ्रिल के लिए आया था।
क्यों?
उसके बिना,
मेरी प्रजाति के लोग वसंत तक इन तटों को छोड़ देंगे, या फिर ख़त्म हो जाएँगे।
ख़त्म हो जाएँगे?
क्या मतलब ख़त्म हो जाएँगे?
हमारी अमर आत्माएँ दुर्बल होकर अंत की ओर बढ़ती जाएँगी,
धीरे-धीरे खोखली होती जाएँगी,
जब तक हम साये बनकर नहीं रह जाते,
जिन्हें समय की धारा बहा ले जाएगी।
हमेशा के लिए।
मतलब पूरी एल्वन जाति का भाग्य मेरे हाथों में हैं?
ऐसा लगता तो है।
फिर से कहना।
पूरी एल्वन जाति का भाग्य तुम्हारे हाथों में हैं।
किसके हाथों में?
तुम्हारे हाथों में।
अपना कीमती सामान बाँधो। चलो सफ़र शुरू करें।
-डुरिन... -अभी मेरा शुक्रिया मत करो।
मेरे पिता को मनाने का तरीका ढूँढ़ने के बाद करना।
अब हम यहाँ से निकलें?
वापसी का सफ़र बहुत लंबा है।
और इतनी धूप में मेरा पेट ख़राब होने लगा है।
एक शर्त पर। डिसा से कहना कि वह मेज़ मेरी तरफ़ से है।
किस्मत ज़्यादा मत आज़माओ, एल्फ़।
महाराज हालब्रांड, राजरानी मिरियल ने आपको याद किया है।
देखो बाप के बल पर मुहिम में शामिल हो गया। दोबारा।
यह जगह मैंने कमाई है। तुम्हारी तरह।
सिपाही।
प्रधान घुड़सवार के पास जाओ।
मैं तो घुड़सवार फ़ौज में था।
तुम हो।
अस्तबल साफ़ करने वाले।
सिपाहियो!
कतार बनाओ!
पाल फैलाओ!
हम उत्तर-पूर्व में जाएँगे।
मध्य-धरती की ओर।
हाँ।
सूरज ढल रहा है तेज़ी से
विशाल पहाड़ों की ओट में
मीनार से निकलती रोशनी
अब नहीं है आशियाना मेरा
मद्धिम जलते अलाव से परे
काली रेत के बिस्तर से दूर
सब जानी-पहचानी चीज़ों को छोड़
एक अनजाने ठिकाने के लिए
मुझे पुकारो मुझे पुकारो, दूर के देशों
क्योंकि इस सफ़र के दिन पर आगे चलना है मुझे
दूर जाना है मुझे
इस सफ़र के दिन पर
पीने को है कम पानी
खाने को भी है कम
मेरी ताक़त पड़ रही कमज़ोर है पर रास्ता कर रहा है माँग
मेरे पैर हैं इतने छोटे और राह है बहुत लंबी
मुझे न चैन है न आराम
आराम नहीं पर यह गीत है
मुझे गाकर बुलाओ मुझे गाकर बुलाओ, दूर के देशों
अरे, उठो और मुझे रास्ता दिखाओ इस सफ़र के दिन में
खाओ कसम कि ढूँढ़ लोगे मुझे
इस सफ़र के दिन में
आख़िरकार आ ही गया उनका जवाब
ठंड और बर्फ़ को पार करते हुए
कि सभी आश्चर्य करने वाले या विचरने वाले भटके हुए नहीं होते
चाहे कितना भी दुख हो
चाहे जो भी कीमत हो
कि सभी आश्चर्य करने वाले या विचरने वाले भटके हुए नहीं होते
संवाद अनुवादक श्रुति शुक्ला
रचनात्मक पर्यवेक्षक दिनेश शाकुल